ვენერას ტრანზიტი

ვენერას ტრანზიტი მზის დისკოს გასწვრივ — მოვლენა, როდესაც პლანეტა ვენერა გაივლის ზუსტად მზესა და დედამიწას შორის და შესამჩნევი ხდება მზის დისკოზე. ტრანზიტის განმავლობაში, ვენერას დანახვა დედამიწიდან პატარა შავი წერტილის სახითაა შესაძლებელი, რომელიც დისკოს გასწვრივ გადაადგილდება. ასეთი ტრანზიტები როგორც წესი რამდენიმე საათს გრძელდება (2012 წლის ტრანზიტმა 6 საათსა და 40 წუთს გასტანა). ტრანზიტი მთვარის მიერ მზის დაბნელების მსგავსია. მიუხედავად იმისა, რომ ვენერას დიამეტრი მთვარისაზე სამჯერ მეტია, იგი უფრო პატარა ჩანს და უფრო ნელა გადაადგილდება, რადგან დედამიწიდან უფრო მეტადაა დაშორებული, ვიდრე მთვარე.

ვენერას ტრანზიტები უიშვიათეს პროგნოზირებად ასტრონომიულ ფენომენებს შორისაა. მოვლენა ყოველ 243 წელში მეორდება, 8-წლიან წყვილ ტრანზიტებთან ერთად, რომლებიც გამოყოფილია ხანგრძლივი, 121,5 და 105,5 წლიანი შუალედებით. განმეორებადობა უკავშირდება იმ ფაქტს, რომ დედამიწისა და ვენერას ორბიტული პერიოდულობა 8:13 და 243:395-ის თანაზომადია.

ვენერას ბოლო ტრანზიტი 2012 წლის 5-6 ივნისს განხორციელდა და იგი უკანასკნელი იყო XXI საუკუნეში. წინა ტრანზიტი 2004 წლის 8 ივნისს განხორციელდა. უფრო წინა ტრანზიტების წყვილები 1874 წლისა და 1882 წლის დეკემბერში დაფიქსირდა. 2012 წლის შემდეგი ტრანზიტი 2117 წლისა და 2125 წლის დეკემბერში იქნება.

ვენერას ტრანზიტს ისტორიულად უდიდესი სამეცნიერო მნიშვნელობა აქვს, რადგან ეს მოვლენა პირველ წარმოდგენებს ქმნიდა მზის სისტემის რეალურად სავარაუდო ზომაზე. 1639 წლის ტრანზიტმა, პარალაქსის პრინციპთან კომბინაციაში დაახლოებით განსაზღვრა დედამიწიდან მზემდე მანძილი, ყველა მანამდე არსებულ მოსაზრებაზე ბევრად უფრო ზუსტად. ამავე დროს, 2012 წლის ტრანზიტი მეცნიერთათვის სხვა მრავალი სამეცნიერო კვლევის შესაძლებლობას იძლევა, განსაკუთრებით ეგზოპლანეტების ძიებისათვის საჭირი ტექნიკის სრულყოფისთვის.

 რესურსები ინტერნეტში 

ზოგადი
 Transit of Venus - Information 
 Venus Transits: Measuring the Solar System
 Historical observations of the transit of Venus 
 The transit of Venus across the Sun  (PDF)
2012 წლის ივნისის ტრანზიტი
 Sources to watch transit of venus live online 
 NASA – 2012 Transit of Venus Live Webcast and Celebration 
 2012 Transit of Venus – International Astronomical Union
 Watch Transit of Venus 2012 LIVE – Many Live Webcasts / Broadcasts 
 National Solar Observatory – Transit of Venus June 5–6 2012 
 2012 Transit of Venus Live Webcast and chatroom with SEMS at UND live From Alaska 
 Transit of Venus 2012 online Simulator 

 სქოლიო 

კატეგორია:ასტრონომიული მოვლენები
კატეგორია:ვენერა